CELEX: C2005/143/36
Language: et
Date: 2005-06-11 00:00:00
Title: Kohtuasi C-146/05: Eelotsusetaotlus, mille esitas Bundesfinanzhof 10. veebruari 2005. aasta määrusega kohtuasjas Albert Collée als Gesamtrechtsnachfolger der Collée KG versus Finanzamt Limburg a.d. Lahn

11.6.2005   
            
            
               ET
            
            
               Euroopa Liidu Teataja
            
            
               C 143/25
            
         Eelotsusetaotlus, mille esitas Bundesfinanzhof 10. veebruari 2005. aasta määrusega kohtuasjas Albert Collée als Gesamtrechtsnachfolger der Collée KG versus Finanzamt Limburg a.d. Lahn
   (Kohtuasi C-146/05)
   (2005/C 143/36)
   Kohtumenetluse keel: saksa
   Euroopa Ühenduste Kohus on saanud Bundesfinanzhof'ilt 10. veebruari 2005. aasta määrusega esitatud eelotsusetaotluse kohtuasjas Albert Collée als Gesamtrechtsnachfolger der Collée KG v. Finanzamt Limburg a.d. Lahn, mis saabus kohtukantseleisse 1. aprillil 2005.
   Bundesfinanzhof küsib Euroopa Kohtult eelotsust järgmistes küsimustes:
   
               1.
            
            
               Kas maksuhalduril on õigus keelduda ilmselge ühendusesisese tarne puhul maksuvabastusest ainult põhjusel, et maksukohustuslane ei ole õigeaegselt esitanud nõutavaid raamatupidamisdokumente?
            
         
               2.
            
            
               Kas esitatud küsimuse vastus sõltub sellest, kas maksukohustuslane eelnevalt teadlikult varjas seda, et tegu on ühendusesisese tarnega?